**Програм сталног стручног усавршавања овлашћених интерних ревизора за 2023. годину у организацији Централне јединице за хармонизацију**

У складу са чланом 7. Табела 1, редни број 8. Правилника о стручном усавршавању овлашћених интерних ревизора у јавном сектору, Централна јединица за хармонизацију (ЦЈХ), ради сталног стручног усавршавања овлашћених интерних ревизора, током 2023. године планира следеће видове стручног усавршавања:

1. **Закључци из Консолидованог годишњег извештаја за 2022.годину**.

Предвиђено је да се активност реализује у другој половини 2023. године.

1. **Саветодавне услуге интерне ревизије**

Предвиђено је да се активност реализује у периоду мај-јун 2023. године.

1. **Компетенције интерних ревизора**

Предвиђено је да се активност реализује у првом кварталу 2023. године.

У складу са обезбеђеним донаторским средствима, ЦЈХ ће организовати и стручно усавршавање које ће накнадно бити објављено на сајту Министарства финансија – ЦЈХ.

Овлашћени интерни ревизори ће бити благовремено обавештени о одржавању свих видова стручног усавршавања, које ће се реализовати у организацији ЦЈХ, као и o начину пријаве на исте.

• • •

Интерним ревизорима који раде у државним органима или јединицама локалне самоуправе препоручујемо да похађају и бесплатне обуке које у складу са својим програмом организује Национална академије за јавну управу (НАЈУ) и то:

* из Општег програма обуке државних службеника за 2023. годину обуке из следећих области:
	+ заштита људских права и тајности података
	+ превенција корупције
	+ јавне политике
	+ финансијско-материјално пословање
	+ јавне набавке
	+ интерна ревизија
	+ управљање програмима и пројектима и међународном развојном помоћи
	+ информатички (ИТ) послови
	+ управљање подацима
	+ дигитална писменост
	+ пословна комуникација
	+ лични развој
* из Општег програма обуке запослених у јединицама локалне самоуправе за 2023. годину обуке из следећих области
	+ из I Општег програма континуираног стручног усавршавања запослених у јединицама локалне самоуправе за 2023. годину:
		- јавне политике
		- финансијско-материјално пословање
		- управљање подацима
		- информатички (ИТ) послови
		- управљање подацима
		- дигитална писменост
		- пословна комуникација
		- лични развој
	+ из II Секторског програма континуираног стручног усавршавања запослених у јединицама локалне самоуправе за 2023. годину:
		- добра управа
		- управљање финансијама локалне самоуправе
		- локални развој и инвестиције у локалној самоуправи
		- управљање пројектима
		- управљање општинском имовином
		- безбедност у локалној заједници

Руководиоцима јединица за интерну ревизију, који раде у државним органима или јединицама локалне самоуправе препоручујемо да обрате пажњу, и по потреби похађају и обуке које се налазе у:

* Програму обуке руководилаца у државним органима за 2023. годину (II Програм обуке државних службеника који се припремају или налазе на руководећим радним местима), односно у
* Програму обуке руководилаца у јединицама локалне самоуправе за 2023. годину (I Програм обуке државних службеника који се припремају или налазе на руководећим радним местима, односно програм обуке функционера и службеника у ЈЛС, службеника који су распоређени на радна места руководилаца организационих јединица у градској, односно општинској управи или управи градске општине и службеника који се припремају за распоређивање на радна места руководилаца у ЈЛС).

За информацију о тачним терминима и пријавама поводом НАЈУ обука потребно је пратити информације на НАЈУ вебсајту [www.napa.gov.rs](http://www.napa.gov.rs).